अक्षय कुमार ने शेयर की फोटो, तो Kapil Sharma बोले- आपसे पहले आएगी मेरी 'गुड न्यूज'  
अक्षय कुमार ने शेयर की फोटो
कपिल शर्मा ने दिया रिएक्शन
खूब वायरल हो रहा है उनका ट्वीट
अक्षय कुमार (Akshay Kumar) की फिल्म 'गुड न्यूज' (Good Newwz) क्रिसमस के मौके पर रिलीज होगी. इस फिल्म में उनके साथ करीना कपूर (Kareena Kapoor), दिलजीत दोसांझ (Diljit Dosanjh) और कियारा आडवाणी (Kiara Adwani) भी नजर आएंगी. अब अक्षय कुमार ने इस फिल्म का पहला पोस्टर शेयर किया है. उनके द्वारा शेयर किए गए इस पोस्टर पर जमकर रिएक्शन आ रहे हैं. कॉमेडी किंग कपिल शर्मा (Kapil Sharma) ने भी ट्वीट के जरिए अपना रिएक्शन दिया है. उनका ट्वीट खूब वायरल हो रहा है.

Congratulations paji .. poster is looking very nice, but my good news is coming before ur good news hahahaha, all the best team #GoodNewshttps://t.co/8mSvwblMSp

अक्षय कुमार (Akshay Kumar) की फिल्म 'गुड न्यूज' (Good Newwz) के पोस्टर को शेयर कर कपिल शर्मा (Kapil Sharma) ने लिखा: "बधाई हो पाजी...पोस्टर काफी अच्छा दिख रहा है, लेकिन मेरी गुड न्यूज आपके गुड न्यूज से पहले आएगी...ऑल द बेस्ट टीम गुड न्यूज." कपिल शर्मा अपने मजाकिया अंदाज के लिए जाने जाते हैं उन्होंने इस ट्वीट में भी अपना यही अंदाज दिखाया है. कपिल शर्मा के इस ट्वीट पर लोगों के रिएक्शन आने शुरू हो गए हैं.

A post shared by Akshay Kumar (@akshaykumar) on Nov 13, 2019 at 8:30pm PST

कपिल शर्मा इन दिनों अपने कॉमेडी शो 'द कपिल शर्मा शो' (The Kapil Sharma Show) से दर्शकों को खूब गुदगुदा रहे हैं. बता दें कि अक्षय कुमार और करीना कपूर (Kareena Kapoor) की अपकमिंग फिल्म 'गुड न्यूज' (Good Newwz) को करण जौहर प्रोड्यूस कर रहे हैं. इस फिल्म में अक्षय और बेबो के अलावा एक्ट्रेस कियारा अडवाणी और सिंगर दिलजीत दोसांझ भी अहम भूमिका में नजर आएंगे.